*Spoštovani,*

*sem študentka Medijskih komunikacij Univerze v Mariboru in pri predmetu Medkulturna komunikacija pripravljam diplomsko delo z naslovom* ***Integracija slovenskih izseljencev v tujo kulturo****, kjer z vidika medkulturne komunikacije in medkulturnih razlik ter ohranjanja slovenske kulture preučujem primer Slovencev v Avstraliji in Kanadi. V ta namen želim intervjuvati Slovence, ki so se pred kratkim ali pred daljšim obdobjem preselili v eno izmed teh dveh držav.*

*V nadaljevanju je zapisanih nekaj vprašanj, na katera vas vljudno prosim, da odgovorite čim bolj natančno (kakor se spominjate).*

*Definicija medkulturnih razlik v delu zajema norme in vrednote, religijo, jezik, izobrazbo, estetiko, življenjske razmere, navade, preživljanje prostega časa, komunikacijo v različnih okoliščinah ipd. (ne le kulture v smislu kulturnih in umetniški del).*

*V kolikor boste imeli s katerim vprašanjem težave, me prosim kontaktirajte. Izpolnjen vprašalnik pošljite na naslov:* *sabina.kojc@gmail.com**.*

*Za vašo prijaznost in pripravljenost sodelovanja pri raziskavi se vam iskreno zahvaljujem!*

**Ime, priimek (neobvezno):**

**Spol:**

**Leto rojstva:**

**Prihod v Avstralijo (leto):**

**Kraj bivanja v Avstraliji:**

1. Naštejte oziroma opišite razloge, zaradi katerih ste zapustili Slovenijo in se odselili v Avstralijo.
2. Kako bi najbolje opisali svoje občutke, ko ste začeli živeti v Avstraliji? Na kakšne težave ste naleteli (komunikacija, nepoznavanje načina življenja, kulturne razlike ipd..)?
3. Ali ste se že pred odhodom (selitvijo) povezali s kom, ki živi v Avstraliji? Morda s Slovencem, morda z ''domačinom''?
4. Ali ste se pred ali po prihodu v Avstralijo povezali s katerim združenjem/društvom Slovencev v Avstraliji? Če da, kdaj (pred/po prihodu) in s katerim?
5. Ali sodelujete v katerem izmed združenj/društev Slovencev? Če da, v katerem in zakaj?
6. Kaj vam pomeni aktivnost oziroma članstvo v društvu? Ali bi lahko opisali, kakšne vrste pomoči, podpore ali karkoli drugega Vam nudi sodelovanje v društvu (povezovanje s Slovenci ipd.)?
7. Ali menite, da takšna združenja pomembno prispevajo k ohranjanju slovenske kulture (slovenski jezik, običaji, praznovanja, slovenska tradicija, prehrana, vrednote, način življenja,…) in predstavljanje le-te širšemu krogu prebivalcev v Avstralije?
8. Če ne sodelujete v nobenem formalnem združenju, ali se morda sami povezujete z drugimi Slovenci v Avstraliji in zakaj (potreba po stiku, komunikaciji s Slovenci, sorodstvene vezi ipd.)?
9. Kaj bi lahko povedali o prilagajanju na novo kulturo oziroma na njene kategorije, opisane v 7. vprašanju? Ste se popolnoma zlili s tujo kulturo ali še vedno ohranjate slovensko kulturo? Kako?
10. Kako bi ocenili avstralski prostor, kjer živite, glede kulturnega pluralizma (ali različne etnične skupine ohranjajo svojo kulturo ali so popolnoma asimilirale s tako imenovano avstralsko kulturo)?
11. Ali je vaš partner/partnerka Slovenec/Slovenka ali pripadnik/ca druge narodnosti? Če je pripadnik/ca druge narodnosti, navedite prosim narodnost in kateri generaciji pripada (na primer Avstralec 2. generacije s koreninami iz Nemčije)?
12. Ali ste se medkulturnih razlik (jezik, način govora, navade, običaji, prehrana, vsakdanje življenje, preživljanje prostega časa, neverbalna komunikacija, izražanje emocij, vrednote ipd.) zavedli šele v samih okoliščinah v tuji kulturi, ali ste o njih razmišljali že prej ter se o novi kulturi poučili že pred odhodom v Avstralijo?
13. Ali doma govorite slovensko ali angleško ali morda kateri drugi jezik?
14. V katerih okoliščinah še govorite slovensko (npr. s partnerjem, z otroki, v službi, s slovenskimi prijatelji, v društvu Slovencev…) ?
15. Kako pomembno je po Vašem mnenju, da Slovenci v Avstraliji ohranjajo slovensko kulturo?
16. Ali se počutite Slovenko/Slovenca ali Avstralko/Avstralca?
17. Bi želeli še kaj dodati?